วงเวียนใหญ่

วงเวียนใหญ่ เป็นวงเวียนที่ถนนประชาธิปก ถนนลาดหญ้า ถนนสมเด็จพระเจ้าตากสิน และถนนอินทรพิทักษ์มาบรรจบกันในพื้นที่เขตธนบุรี กรุงเทพมหานคร เป็นที่ตั้งของพระบรมราชานุสาวรีย์ สมเด็จพระเจ้ากรุงธนบุรี บริเวณใกล้เคียงเป็นที่ตั้งของสถานีรถไฟวงเวียนใหญ่ ซึ่งเป็นสถานีต้นทางของทางรถไฟสายแม่กลอง (วงเวียนใหญ่-มหาชัย)

 ประวัติ 
link=https://en.wikipedia.org/wiki/File:Cover_of_Thailand_Illustrates,_1954_April.jpg|thumb|ภาพถ่ายวงเวียนใหญ่ ปรากฏในนิตยสารเมื่อปี 2497
พระบรมราชานุสาวรีย์สมเด็จพระเจ้ากรุงธนบุรีสร้างขึ้นเมื่อปี พ.ศ. 2496 ในสมัยจอมพล ป. พิบูลสงคราม ออกแบบและควบคุมการหล่อโดยศาสตราจารย์ศิลป์ พีระศรี ศิลปินผู้ปั้นคือนายแสวง สงฆ์มั่งมี เป็นพระบรมรูปทรงเครื่องกษัตริย์ ประทับบนหลังม้า ทรงพระมาลา เบี่ยงหันพระพักตร์ไปทางทิศตะวันออกเฉียงใต้สู่จันทรบุรี พระหัตถ์ขวา ทรง พระแสงดาบชูออกไปเหนือพระเศียร พระหัตถ์ซ้ายทรงบังเหียน ท่านำพลรุกไล่ข้าศึก

โดยที่พระบรมราชานุสาวรีย์แห่งนี้ ทางรัฐบาลได้ให้ประชาชนออกเงินบริจาคสร้าง และเปิดโอกาสให้ได้ออกเสียงเลือกแบบด้วย ซึ่งเสียงส่วนใหญ่เลือกแบบในปัจจุบันนี้

ทางราชการได้ประกอบพระราชพิธีเปิดและถวายบังคมพระบรมราชาอนุสาวรีย์ ครั้งแรกเมื่อวันที่ 17 เมษายน พ.ศ. 2497 และในวันที่ 28 ธันวาคม ปีเดียวกัน จึงมีรัฐพิธีเปิดเป็นทางการอีกครั้งหนึ่ง โดยพระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินทรงวางพวงมาลา ถวายราชสักการะ 

เนื่องจากในวันที่ 28 ธันวาคม พ.ศ. 2310 เป็นวันที่สมเด็จพระเจ้ากรุงธนบุรีทรงกอบกู้เอกราชชาติไทยกลับคืนหลังจากการเสียกรุงศรีอยุธยาครั้งที่สอง ปราบดาภิเษกขึ้นเป็นพระมหากษัตริย์แห่งกรุงธนบุรี ทางราชการจึงกำหนดให้วันที่ 28 ธันวาคม ของทุกปีเป็นวันถวายบังคมพระบรมราชาอนุสาวรีย์สมเด็จพระเจ้ากรุงธนบุรี จะมีพิธีบวงสรวงดวงพระวิญญาณของพระองค์ ที่พระบรมราชานุสาวรีย์ วงเวียนใหญ่

ในเดือนพฤศจิกายน พ.ศ. 2548 กรุงเทพมหานครได้ปรับเปลี่ยนภูมิทัศน์วงเวียนใหญ่ให้แลดูสวยงามขึ้น มีการติดตั้งไฟส่องพระบรมราชานุสาวรีย์ในเวลากลางคืน และมีอุโมงค์คนเดินจากทางเท้าเข้าไปถึงวงเวียนและตัวพระบรมราชานุสาวรีย์ได้ แล้วเสร็จในเดือนพฤศจิกายน พ.ศ. 2551

 จุดเชื่อมต่อการเดินทาง 
การเดินทางโดยรถโดยสารสาธารณะสู่วงเวียนใหญ่

|-
| rowspan="4" | รถโดยสารประจำทาง
| 
|          
|-
| 
|        
|-
| 
|       
|-
| 
|           
|-
| รถไฟชานเมือง
|  สถานีรถไฟวงเวียนใหญ่
| สายแม่กลอง
|}
{|

 อ้างอิง 

 ตามรอยสมเด็จพระเจ้าตากสิน ASTVผู้จัดการออนไลน์ 26 ธันวาคม 2547  
 มูลนิธิอนุรักษ์โบราณสถานในพระราชวังเดิม กองทัพเรือ 
 กรุงเทพมหานคร - สำนักการศึกษา  
 กรุงเทพมหานคร - สำนักงานเขตธนบุรี  
 19 ศิลปินชั้นเยี่ยม 

 แหล่งข้อมูลอื่น 


หมวดหมู่:อนุสาวรีย์และอนุสรณ์สถานที่สร้างเสร็จในปี พ.ศ. 2497
หมวดหมู่:ก่อตั้งในประเทศไทยในปี พ.ศ. 2497
หมวดหมู่:พระบรมรูปพระมหากษัตริย์
หมวดหมู่:อนุสาวรีย์ในกรุงเทพมหานคร
หมวดหมู่:อนุสาวรีย์ทหาร
หมวดหมู่:อนุสาวรีย์และอนุสรณ์สถานสงคราม
หมวดหมู่:วงเวียนในเขตธนบุรี
หมวดหมู่:ย่านในกรุงเทพมหานคร
หมวดหมู่:โบราณสถานในเขตธนบุรี
หมวดหมู่:สี่แยกในกรุงเทพมหานคร
หมวดหมู่:ผลงานศิลปะโดยศิลป พีระศรี